  Майя Бывальцева Вуись шутэтскон нуналъёсы Удмуртиын Уйпал Атлантикаысь циклонлэн шуныт люкетэз кузёяськон, куазь шуныт но зоро луоз. Со сярысь улосвыл  пресс-службаез ивортӥз. Кӧснуналэ потон уе +4…+9, нуназе +7…+12 градус возиськоз. Куд-ог интыосын ӧжыт зороз. Тӧл секундскын 11-14 метрозь пельтоз. Арнянуналэ, 24-тӥ коньывуонэ, ӧжыт зороз, тӧл лапкомоз, секундскын 1-12 метрозь кужмоялляоз. Уйин 0…+5, нуназе +4…+9 градус луоз. Вордӥськонэ, 25-тӥ коньывуонэ, шуак кезьытскоз, ӧжытак зор кот лымыен воштӥськоз. Уйин но нуназе 0…+5 градус возиськоз. Нырысь-валысь чакланъёсъя, 26-тӥ но 27-тӥ коньывуонэ эшшо кезьытгес кариськоз. Уйин 0…-5, нуназе 0...+5 градус луоз. Куд-ог интыосын кӧня ке лымыялоз. Тегъёс: Ижкар Гидрометцентр Удмуртия куазь сӥзьыл  